
	COMISIA PENTRU MUNCĂ ŞI PROTECŢIE SOCIALĂ


	Bucureşti,
	3 martie 2011

	Nr.
	27/707 


R A P O R T

asupra proiectului de Lege pentru modificarea Legii nr. 34/1998 privind acordarea unor subvenţii asociaţiilor şi fundaţiilor române cu personalitate juridică, care înfiinţează şi administrează unităţi de asistenţă socială
În conformitate cu prevederile art.95 din Regulamentul Camerei Deputaţilor, republicat, Comisia pentru muncă şi protecţie socială a fost sesizată, prin adresa nr. PLx 666 din 17 noiembrie 2010, cu dezbaterea pe fond în procedură obişnuită, a proiectului de Lege pentru modificarea Legii nr. 34/1998 privind acordarea unor subvenţii asociaţiilor şi fundaţiilor române cu personalitate juridică, care înfiinţează şi administrează unităţi de asistenţă socială.

La întocmirea prezentului raport Comisia a avut în vedere:

· avizul favorabil al Consiliului Legislativ (nr.594/12.05.2010)

· avizul negativ al Comisiei pentru buget, finanţe şi bănci (nr.22/589/30.11.2010)

· avizul negativ al Comisiei juridice, de disciplină şi imunităţi (nr.31/1025/23.11.2010)
· avizul favorabil al Comisiei pentru cultură, arte, mijloace de informare în masă (nr.30/547/08.12.2010)
· punctul de vedere negativ al Guvernului (nr.2362/09.09.2010).

Proiectul de lege are ca obiect de reglementare modificarea Legii nr.34/1998 privind acordarea unor subvenţii asociaţiilor şi fundaţiilor române cu personalitate juridică, care înfiinţează şi administrează unităţi de asistenţă socială în sensul introducerii unei noi categorii de beneficiari ai legii, respectiv cultele religioase legal recunoscute în România şi implicit, acordarea posibilităţii pentru acestea din urmă de a primi subvenţii în scopul înfiinţării şi administrării unor unităţi de asistenţă socială.
Comisia propune Plenului Camerei Deputaţilor respingerea proiectului de lege, la solicitarea iniţiatorilor, care au precizat că nu mai susţin promovarea acestui act normativ în condiţiile adoptării unui proiect de lege în care se regăsesc soluţiile legislative preconizate, respectiv proiectul de Lege pentru stabilirea parteneriatului dintre stat şi biserică în domeniul asistenţei sociale, adoptat în şedinţa comună a Comisiei pentru muncă şi protecţie socială şi Comisiei pentru drepturile omului, culte şi problemele minorităţilor naţionale din data de 22 februarie 2011. 
Proiectul de lege face parte din categoria legilor ordinare, conform prevederilor art.73 alin.(1) din Constituţia României, republicată. 

La dezbaterile care au avut loc în şedinţa comisiei din 2 martie 2010 au participat, în conformitate cu prevederile art.55 din Regulamentul Camerei Deputaţilor:
· Domnul Adrian Lemeni, Secretar de Stat în cadrul Secretariatului de Stat pentru Culte;
· Domnul Valentin Mocanu, Secretar de Stat în cadrul Ministerului Muncii, Familiei şi Protecţiei Sociale.
La lucrările comisiei au fost prezenţi 29 de deputaţi, din totalul de 30 membri ai comisiei.

Raportul comisiei a fost adoptat cu unanimitate de voturi.
Proiectul de lege a fost adoptat de Senat în condiţiile articolului 75 alineatul (2) teza a III-a din Constituţia României, republicată.
Camera Deputaţilor este Cameră decizională, potrivit prevederilor art.75 din Constituţia României şi ale art.92 din Regulamentul Camerei Deputaţilor. 

PREŞEDINTE,




SECRETAR,


Victor Paul Dobre



Kerekes Karoly

Întocmit,

Expert parlamentar Sorina SZABO

